cyanic-selkie/wikianc huggingface dataset:
ফেসবুক
অফিস
২০১০ সালে ফেসবুক তাদের চতুর্থ অফিস খুলে হায়দ্রাবাদে  এবং এশিয়ায় সেটিই প্রথম । ফেসবুক ঘোষণা করে তাদের হায়দ্রাবাদ কেন্দ্র ব্যবহার করা হবে বিজ্ঞাপন এবং ডেভেলপার সমর্থন দলের কাজে এবং বৃত্তাকারে ব্যবহারকারী ও বিজ্ঞাপনদাতাদের বহুভাষী সমর্থন দেবে। এর সাথে তারা গুগল, মাইক্রোসফট, ওরাকল, ডেল, আইবিএম এবং কম্পিউটার এসোসিয়েটসের সাথে যোগ দেয় যাদের ইতোমধ্যেই দোকান রয়েছে। হায়দ্রাবাদে এটি নিবন্ধন করা হয়েছে "ফেসবুক ইন্ডিয়া অনলাইন সার্ভিসেস প্রাইভেট লিমিটেড" হিসেবে।
ফেসবুক জানিয়েছে তারা হায়দ্রাবাদের কেন্দ্রে কর্মী নেয়া শুরু করেছে যা ফেসবুকের মূল কর্মযজ্ঞে ক্যালিফোর্নিয়া, ডাবলিন (আয়ারল্যান্ড) এবং অস্টিনের (টেক্সাস) পাশাপাশি ভূমিকা রাখবে।
২০১১ সালের এপ্রিলে অরিগনের প্রিন্সভিলে ফেসবুক ডাটা সেন্টার স্থাপন করে যা ৩৮% কম শক্তি ব্যবহার করে তাদের আগের ডাটা সেন্টারের তুলনায় । ২০১২ সালের এপ্রিলে ২য় আরেকটি ডাটা সেন্টার স্থাপন করে উত্তর ক্যালিফোর্নিয়ার ফরেস্ট সিটিতে।
২০১২ সালের পহেলা অক্টোবর ফেসবুকের সিইও জাকারবার্গ মস্কো ভ্রমণ করেন রাশিয়ার সামাজিক মাধ্যমের নব্যরীতি উদ্দিপনা জাগাতে এবং রাশিয়া র বাজারে ফেসবুকের অবস্থান বাড়াতে। রাশিয়ার যোগাযোগ মন্ত্রী টুইটারের মাধ্যমে বলেন যে প্রধানমন্ত্রী দিমিত্রী মেদভেদেব সামাজিক মাধ্যমের আবিষ্কারকে আহবান জানিয়েছেন যেন তিনি রাশিয়ার প্রোগ্রামারদের লোভ দেখানোর পরিকল্পনা বাদ দেন এবং এখানেই একটি গবেষণা কেন্দ্র স্থাপন করেন। রাশিয়ায় ফেসবুকের প্রায় ৯ মিলিয়ন ব্যবহাকারি রয়েছে, যেখানে তাদের নিজস্ব ভিকে সাইটের ব্যবহারকারী আছে ৩৪ মিলিয়ন।
মুক্ত উৎসে অংশগ্রহণ
ফেসবুক ফ্রি এবং মুক্ত উৎসের সফটওয়্যারের ভোক্তা এবং এর উন্নয়নে অবদানকারি। ফেসবুকের অবদানগুলোর মধ্যে আছে হিপহপ ফর পিএইচপি, ফেয়ার শিডিউলার ইন এ্যাপাচি হাডুপ, এ্যাপাচি হাইভ, এ্যাপাচি ক্যাসান্ড্রা এবং মুক্ত গণনা প্রকল্প।
ফেসবুক অন্যান্য মুক্ত প্রকল্পেও অবদান রাখে যেমন ওরাকলের মাইএসকিউএল ডাটাবেজ ইঞ্জিন।
ইতিহাস
২০০৮ সালের ২০শে জুলাই ফেসবুক "ফেসবুক বেটা" সূচনা করে কিছু নির্বাচিত নেটওয়ার্কে, যা ছিল এর ব্যবহারকারী ইন্টারফেসে গুরুত্বপূর্ণ পরিবর্তন। মিনি-ফিড এবং ওয়াল সুসংহত করা হয়, প্রোফাইল আলাদা ট্যাবে ভাগ করা হয় এবং সুন্দর করার একটা প্রচেষ্টা নেয়া হয়। প্রথম অবস্থায় ব্যবহারকারীকে পুরনো এবং নতুন চেহারার মাঝে নির্বাচন করতে দেয়া হয়। পরবর্তীতে ধীরে ধীরে সব ব্যবহারকারীকেই নতুন চেহারার ভার্সনে পরিবর্তিত করা হয় যা ২০০৮ সালের সেপ্টেম্বর থেকে শুরু হয়। ১১ ডিসেম্বর, ২০০৮ সালে এটি ঘোষণা করে ফেসবুক একটি অতি সাধারণ সাইনআপ বা রেজিস্ট্রেশন প্রক্রিয়া পরিক্ষণ করে দেখছে।
ব্যবহারকারী জীবনলেখ্য (প্রোফাইল)
একক ব্যবহারকারী পাতার ফরমেটটি ২০১১ সালের শেষের দিকে পুর্নগঠন করা হয় এবং যা পরবর্তীতে হয় প্রোফাইল অথবা ব্যক্তিগত টাইমলাইন হিসেবে পরিচিত হয়ে আসছে। ব্যবহারকারীরা তাদের প্রোফাইল ছবি, চিত্র, ব্যক্তিগত আগ্রহ, যোগাযোগ ঠিকানা, জীবনের স্মরনীয় ঘটনা এবং অন্যান্য ব্যক্তিগত তথ্য (যেমন: চাকুরি তথ্য) সহকারে তৈরি করতে পারে। ব্যবহারকারীরা একে অন্যের সাথে উন্মুক্ত এবং গোপনীয়ভাবে যোগাযোগ করেতে পারে বার্তা ও চ্যাটের  সাহায্যে। এছাড়া ওয়েব সাইট ঠিকানা, ছবি এবং ভিডিও শেয়ার করে নিতে পারে। ২০১২ সালে পিউ ইন্টারনেট এবং আমেরিকান লাইফ স্টাডি চিহ্ণিত করেন যে ২০ থেকে ৩০ ভাগ ফেসবুক ব্যবহারকারী হল "শক্তিশালী ব্যবহারকারী" যারা ঘনঘন লিংক, পোক, পোস্ট এবং ট্যাগিং সহ অন্যান্য বৈশিষ্ট্য ব্যবহার করেন নিজের এবং অন্যের সাথে।
২০০৭ সালে ফেসবুক যাত্রা করে ফেসবুক পৃষ্ঠার (যাকে ভক্তদের পাতাও ডাকা হয়) যার উদ্দেশ্য ছিল ব্যবহারকারীদের ব্যবসায় এবং কোম্পানির সাথে মিথস্ক্রিয়ায় জড়ানো যা তারা অন্য যেকোন ফেসবুক ব্যবহারকারীর প্রোফাইলের সাথে করে থাকে। ৬ই নভেম্বর ২০০৭ সালে ১০০,০০০ বেশি ফেসবুক পৃষ্ঠা তৈরি করা হয়েছিল।
মাইস্পেসের সাথে তুলনা
গণমাধ্যমগুলো অনেকসময় ফেসবুককে মাইস্পেসের সাথে তুলনা করে কিন্তু তাদের মধ্যে একটি গুরুত্বপূর্ণ পার্থক্য হল পরিবর্তন করার স্তর। অন্য একটি পার্থক্য হল ফেসবুক ব্যবহারকারীদের আসল পরিচয় চায় যা মাইস্পেসে করা হয় না। মাইস্পেসে ব্যবহারকারী তার প্রোফাইল এইচটিএমএল এবং সিএসএসের সাহায্যে সাজাতে পারে কিন্তু ফেসবুক শুধুমাত্র লেখা ভিত্তিক। ফেসবুকে বিভিন্ন বৈশিষ্ট্য রাখা আছে যার ফলে ব্যবহারকারীরা সেগুলোর দিয়ে নিজেদের প্রকাশ করতে পারে। এতে আছে ওয়াল যাতে ব্যবহারকারী নিজে এবং তার বন্ধুরা তাতে বার্তা প্রকাশ করতে পারে যাতে ব্যবহারকারী তা দেখে। আছে পোক বৈশিষ্ট্য যা একজন আরেকজনের কাছে ভার্চুয়ালি পাঠাতে পারে (একটি বিজ্ঞপ্তি ব্যবহারকারীকে জানিয়ে দেয় যে অন্য ব্যবহারকারী তাকে পোক করেছেন)। ছবি আপলোড করে ব্যবহারকারী এ্যালবাম সাজাতে পারেন, আর স্ট্যাটাসের মাধ্যমে ব্যবহারকারী তার বন্ধুদের সাথে বিভিন্ন কর্মকাণ্ড ভাগাভাগি করে নিতে পারেন। গোপনীয়তার সেটিংয়ের উপর ভিত্তি করে যদি কেউ প্রোফাইল দেখতে পারে তবে সে তার ওয়ালে কি আছে তাও দেখতে পারে। জুলাই ২০০৭ সালে, ফেসবুক ওয়ালে সংযুক্তি যোগ করার সুবিধা দিয়েছে যেখানে আগে শুধু মাত্র লেখা লিখা যেত।
খবর/নিউজ ফিড
৬ই সেপ্টেম্বর ২০০৬ সালে খবরের বিষয়টি প্রকাশিত হয় যা প্রতিটি ব্যবহারকারীর হোমপৃষ্ঠা আসে এবং বিভিন্ন তথ্য তুলে ধরে যেমন প্রোফাইলে কোন পরিবর্তন, আগত কোন ইভেন্ট বা বন্ধুদের জন্মদিনের খবর ইত্যাদি। এটি স্প্যামারদেরসহ অন্যান্য ব্যবহাকারিদের এই বৈশিষ্ট্যটি বাজেভাবে ব্যবহারের সুবিধা করে দিয়েছে যেমন অবৈধভাবে ইভেন্ট তৈরি বা ভুয়া জন্মদিনের তথ্য দিয়ে অন্য ব্যবহারকারীদের মনোযোগ আকর্ষণ করা ইত্যাদি। শুরুতে ফেসবুকের এই খবরের বৈশিষ্ট্যটি ব্যবহারকারীদের অসন্তুষ্ট করে, কিছু ব্যবহারকারী একে বিশৃঙ্খল এবং অনিচ্ছাকৃত তথ্য ভরপুর হিসেবে অভিযোগ করে, অন্যরা বুঝতে সক্ষম হয় যে এর ফলে একক কোন ব্যক্তির কর্মকাণ্ড (সম্পর্কের অবস্থার পরিবর্তন, ইভেন্ট, অন্যদের সাথে যোগাযোগ/কথা বলা) অনুসরণ অন্যদের বুঝতে পারার বিষয়টি খুবই সহজ হয়ে গেছে।
নোট
২০০৬ সালের আগস্টের ২২ তারিখ ফেসবুক নোট চালু করা হয়, যা মূলত একটি ব্লগিং বৈশিষ্ট্যের ধারক। এটিতে ট্যাগ এবং ছবি যোগ করা যায়। ব্যবহাকারিরা পরবর্তীতে তাদের জাংগা (Xanga), লাইভজার্নাল, ব্লগার এবং অন্যান্য ব্লগিং সেবা থেকে ব্লগ আমদানি করতে পারার সুবিধা যোগ হয়।
চ্যাট
২০০৮ সালের ৭ই এপ্রিলের সপ্তাহে কমেট ভিত্তিক তাৎক্ষনিক বার্তা আদান প্রদান এ্যাপ্লিকেশ চালু করে যা চ্যাট নামে পরিচিত বিভিন্ন নেটওয়ার্কে। এটি ব্যবহাকারিদের বন্ধুদের সাথে যোগাযোগের সুযোগ দেয় আর এটির ডেস্কটপ ভিত্তিক তাৎক্ষনিক বার্তার এ্যাপ্লিকেশনের সাথে মিল রয়েছে।
উপহার
২০০৭ সালের ৮ই ফেব্রুয়ারি ফেসবুক উপহার সেবাটি চালু করে। যাতে ব্যবহারকারী বিভিন্ন উপহার তাদের বন্ধুদের পাঠাতে পারে। প্রতিটি এক ডলার করে দাম এবং এর সাথে প্রেরকের নিজস্ব বার্তা জুড়ে দেওয়া যায়।
বাজার/মার্কেটপ্লেস
২০০৭ সালের ১৪ই মে ফেসবুক তাদের বাজার বা মার্কেটপ্লেস চালু করে। এতে ব্যবহারকারীরা ফ্রি শ্রেণীবিনস্ত বিজ্ঞাপন দিতে পারে। মার্কেটপ্লেসটিকে ক্রেইগলিস্টের সাথে তুলনা করে সিনেট.কম এবং দুটোর তুলনা হিসেবে দেখায় যে মার্কেটপ্লেসে ব্যবহারকারীরা একই নেটওয়ার্কে থাকলে বিজ্ঞাপন দেখবে আর ক্রেইগলিস্টে যেকেউ এটি দেখতে পারবে।
বার্তা
একটি নতুন বার্তার পথ যার নাম প্রজেক্ট টাইটান চালু করা হয় ১৫ই নভেম্বর ২০১০ সালে। কয়েকটি প্রকাশনা এটিকে জিমেইল হত্যাকারি হিসেবে অভিহিক করে, এই নতুন ব্যবস্থার ফলে ব্যবহারকারীরা সরাসরি যোগাযোগ করতে পারে ফেসবুক দিয়ে বিভিন্ন পদ্ধতিতে (যার মধ্যে আছে বিশেষ ইমেইল ব্যবস্থা, লেখ্য বার্তা অথবা ফেসবুক ওয়েবসাইট বা মোবাইল এ্যাপ দিয়ে)। যে পদ্ধতিই হোক না কেন তা ইনবক্সে একটি একক সূত্র বা থ্রেড হয়ে জমা হয়। অন্যান্য ফেসবুক বৈশিষ্ট্যের মত ব্যবহারকারী এখানেও কার থেকে বার্তা গ্রহণ করবে তা ঠিক করে দিতে পারে তা হতে পারে শুধু বন্ধু, বন্ধুর বন্ধু অথবা যে কেউ। ইমেইল সেবাটি ২০১৪ সালে কম ব্যবহারের জন্য বন্ধ করে দেয়া হয়। ফেসবুক ওয়েবসাইট ছাড়াও বার্তাগুলো মোবাইল এ্যাপ থেকে ব্যবহার করা যায়। এর জন্য ফেসবুকের একান্ত একটি এ্যাপ রয়েছে যা ফেসবুক ম্যাসেঞ্জার নামে পরিচিত।
ভয়েস কল
২০১১ সালে এপ্রিল থেকে ফেসবুক ব্যবহারকারীরা লাইভ ভয়েস কল করতে পারেন ফেসবুক চ্যাট দিয়ে, যা দিয়ে সারা বিশ্বের ব্যবহারকারীরা একে অন্যের সাথে চ্যাট করতে পারেন। এই বৈশিষ্ট্য টি-মোবাইলের নতুন ববস্লেড সেবার আওতায় ফ্রি ব্যবহার করা যায় যার ফলে ব্যবহারকারীরা ভয়েস চ্যাট করতে পারে এবং ভয়েস বার্তা রেখে দিতে পারে।
ভিডিও কল
২০১১ সালের ৬ই জুলাই ফেসবুকের ভিডিও কল সেবা চালু করা হয় স্কাইপকে তাদের প্রযুক্তি অংশীদার করে। এতে স্কাইপ রেস্ট এপিআই ব্যবহার করে এক-থেকে-এক ব্যবস্থায় কল করা যায়।
ভিডিও দেখা
২০১৪ সালের সেপ্টেম্বরে ফেসবুক ঘোষণা করে তারা প্রতিদিন ১ বিলিয়ন ভিডিও দেখার সুবিধা প্রদান করছে এবং ব্যবহারকারী, পাতা, এবং জনপ্রতিনিধিদের যে সব ভিডিও উন্মুক্ত সেগুলোর গণনা দেখাবে সবাইকে দেখার সুবিধা যোগ করবে। কোন ব্যবহারকারী একটি ভিডিও দেখার পর আরেকটি বাড়তি ভিডিও দেখার সুপারিশ করার বিষয়টি ফেসবুক নিশ্চিত করে। ৬৫ ভাগ ফেসবুকের ভিডিও দেখা হয় ফেসবুক মোবাইল থেকে যার ব্যবহারকারী দিন দিন বাড়ছে এবং ভিডিও দেখার হার ৫০ ভাগে এসে যায় মে থেকে জুলাই মাসে যখন আইসবাকেট চ্যালেঞ্জের হিড়িক পড়ে ফেসবুকে।
অনুসরণ
২০১১ সালের ১৪ই সেপ্টেম্বর ফেসবুকে ব্যবহারকারী পাতায় "সাবস্ক্রাইব" বোতাম যোগ করে যা অন্য ব্যবহারকারীদের সাবস্ক্রাইব করা ব্যবহারকারীর উন্মুক্ত পোস্টগুলো দেখার সুযোগ করে দেয়। এর সাথে ২০১২ সালে ফেব্রুয়ারি মাসে পরিচিতি যাচাইয়ের সুবিধা যোগ করে বিশেষ বিশেষ একাউন্টের ক্ষেত্রে। টুইটারের মত যাচাইকৃত পাতাগুলো কোন বিশেষ যাচাইয়ের তকমা রাখে না, কিন্তু সাবস্ক্রিপশনের সুপারিশে অধিক অগ্রাধিকার দেয়।
২০১২ সালের ডিসম্বরে ফেসবুক ঘোষণা করে ব্যবহারকারীদের দ্বিধার কথা মাথায় রেখে তারা সাবস্ক্রাইব বোতামকে "ফলো" বোতামে প্রতিস্থাপন করে যার ফলে অন্যান্য সামাজিক নেটওয়ার্কের সাথে এতেও মিল থাকে।
এফটিসি নিষ্পত্তি
২০১১ সালের ২৯শে নভেম্বর, ফেসবুক ইউএস ফেডারেল ট্রেড কমিশনের অভিযোগ নিষ্পত্তি করার জন্য রাজি হয়। অভিযোগটি ছিল ফেসবুক ব্যবহারকারীদের গোপনীয়তা বজায় রাখতে ব্যর্থ হয়েছে।
প্রযুক্তিগত রূপ
২০১৪ সালের ২০শে মার্চ ফেসবুক ঘোষণা করে একটি নতুন মুক্তি উৎসের প্রোগ্রামিং ভাষা "হ্যাকের" কথা। জনসাধারণের কাছে উন্মুক্ত করার আগে ফেসবুকের একটি বড় অংশ এই নতুন ভাষা দ্বারা পরিক্ষন এবং একই সাথে চালানো হচ্ছিল।
ফেসবুক মোমেন্টাম প্লাটফর্ম ব্যবহার করে তাদের বার্তা ব্যবস্থার জন্য যা দির ইমেইল তার ব্যবহারকারীদের কাছে প্রতিদিন পাঠায়।
পছন্দ বোতাম
সামাজিক নেটওয়ার্কের বৈশিষ্ট্য হল লাইক বোতামটি যার দ্বারা ব্যবহারকারীরা তাদের সাধুবাদ জানায় স্ট্যাটাস আপডেটে, কমেন্টে, ছবিতে এবং বিজ্ঞাপনে। এটি একই সাথে ফেসবুক প্লাটফর্মের একটি সামাজিক প্লাগইন, যা শুরু করা হয় ২১শে এপ্রিল ২০১০ সালে। যার ফলে অংশগ্রহণকারি ইন্টারনেট ওয়েবসাইটগুলোকে একই রকম লাইক বোতাম প্রদর্শন করার সক্ষমতা দেয়।
ফেসবুক বাগ বাউন্টি কর্মসূচি
২৯শে জুলাই ২০১১ সালে ফেসবুক তাদের বাগ বাউন্টি প্রোগ্রাম ঘোষণা করে যাতে নিরাপত্তা গবেষকদের সর্বনিম্ন ৫০০ ডলার দেয়া হবে ফেসবুকের কোন নিরাপত্তা ঝুঁকি বের করতে পারলে। ফেসবুক হোয়াইটহ্যাট পাতায় বলা আছে: "যদি তুমি তোমার প্রতিবেদনের জন্য যথার্থ সময় দিতে পার বিষয়টি জন সম্মুখে প্রকাশের পূর্বে এবং বিশ্বাসযোগ্য ভাল চেষ্টা চালাও গোপনীয়তা ভঙ্গ এড়াতে, ডাটা ধ্বংস এবং তোমার গবেষণার সময় আমাদের সেবাতে বাধা বা মর্যাদাহানি না কর, আমরা তোমার বিরুদ্ধে কোন মামলা করব না বা আইন শৃঙ্খলা বাহিনীকে বলব না তোমাকে তদন্ত না করতে"
বিশ্বব্যাপি অভ্যর্থনা
কমস্কোরের মতে, মাসিক অনন্য ভিজিটরের ভিত্তিতে ফেসবুক প্রধান সামাজিক নেটওয়ার্কিং সাইট এবং তার ফলে এটি মাইস্পেসকে পিছনে ফেলে দিয়েছে ২০০৮ সালে এপ্রিলে। কমস্কোর আরো বলে, ফেসবুক ১৩০ মিলিয়ন অনন্য ভিজিটরকে আকর্ষিত করেছে মে ২০১০ সালে যা ৮.৬ মিলিয়ন লোকের সমাগম। এ্যলেক্সার মতে, ওয়েবসাইটটির পদমর্যাদা ৬০তম থেকে ৭মে এসেছে সেপ্টেম্বর ২০০৬ থেকে সেপ্টেম্বর ২০০৮ সালের মধ্যে এবং বর্তমানে ২য়। কোয়ান্টকাস্ট ফেসবুককে ২য় পদসারির সাইট বলেছে আমেরিকায় এবং কমপিট.কম একে ২য় স্থানে রেখেছে আমেরিকায়। এটি আপলোডের জন্যও জনপ্রিয় প্রায় ৫০ বিলিয়ন আপলোডের ক্রমবর্ধমান হিসাবে।
২০১৩ সালের জানুয়ারিতে, দেশভিত্তিক বেশিরভাগ ব্যবহারকারী ফেসবুকে ছিল:
সরকার কর্তৃক বন্ধ হওয়া
ফেসবুক অনেক দেশেই বারেবারে বিভিন্ন সময় বিভিন্ন কারণে বন্ধ করা হয়েছে যার মধ্যে আছে চীন, ইরান , উজবেকিস্থান , পাকিস্তান , সিরিয়া , বাংলাদেশ , ভিয়েতনাম এবং উত্তর কোরিয়া । উদাহরণসরূপ এটি পৃথিবীর অনেক দেশেই ধর্মীয় বৈষম্য ও ইসলাম বিরোধী কর্মের জন্য নিষিদ্ধ করা হয়েছিল। অনেক জায়গায় অফিসের কর্মীদের কর্ম সময়ে ফেসবুক ব্যবহার না করার জন্য বন্ধ করা হয়েছিল। ফেসবুকে ব্যবহারকারীর গোপনীয়তাও একটি সমস্যা হয়ে দেখা দেয় এবং তার নিরাপত্তাও বিভিন্ন সময় আপোস-মীমাংসা হয়। ফেসবুক একটি মামলা লড়ে সোর্স কোড এবং বুদ্ধিবৃত্তিক সম্পদের মামলায়। ২০১১ সালের মে মাসে সাংবাদিক এবং ব্লগারদের কাছে ইমেইল পাঠানো হয় গুগলের গোপনীয়তার নীতির অভিযোগ নিয়ে। যদিও শেষে দেখা যায় যে, গুগল প্রতিরোধকল্পে পিআর খ্যাত বারসন-মারসটেলার এটি করে এবং অর্থদাতা ছিল ফেসবুক যা সিএনএন সহ বেশ কিছু গণমাধ্যমে সমালোচিত হয়। ফেসবুক কুর্দিস্থানের রাজধানী আরবিলে সাময়িকভাবে বন্ধ করে দেয়া হয় নিরাপত্তা জনিত কারণে।
ইভেন্টে মাত্রাতিরিক্ত ভিড়
২০১১ সালে জার্মানির কর্তৃপক্ষ ফেসবুকের ইভেন্ট বৈশিষ্ট্যটি বন্ধ করার বিষয়ে আলোচনা করে। এই সিদ্ধান্তের জন্য অসংখ্য ঘটনা রয়েছে যাতে আসলে দাওয়াত না দেয়া সত্বেও মানুষ চলে এসেছে ইভেন্টে এমন ঘটনা দায়ী। একটি ঘটনায় দেখা যায় প্রায় ১৬০০ অতিথি একটি হামবার্গে মেয়ের ১৬তম জন্মদিনে উপস্থিত হয়েছেন কারণ মেয়েটি তার জন্মদিনের ইভেন্টটিকে ফেসবুকে অসাবধানতা বশত পাবলিক বা উন্মুক্ত করে দিয়েছিলেন। এই ঘটনায় একশরও বেশি পুলিশকে নামাতে হয়েছিল ভিড় সামলাতে। এতে একজন পুলিশ অফিসার আহত এবং এগার অংশগ্রহণকারি আটক করা হয়েছিল বিভিন্ন কারণে। এমন অন্য একটি ঘটনায় দেখা যায়, ৪১ তরুনকে আটক করা হয়েছে এবং ১৬ জন আহত হয়েছেন।
একাউন্ট হ্যাক
২০১১ সালের নভেম্বরে, ভারতের ব্যাঙ্গালোরের অনেকগুলো ফেসবুক ব্যবহারকারী জানায় যে তাদের একাউন্ট হ্যাক করা হয়েছে এবং তাদের প্রোফাইল ছবি অশ্লীল ছবি দ্বারা প্রতিস্থাপিত হয়েছে। এক সপ্তাহের বেশি সময় ধরে ব্যবহারকারীদের নিউজ ফিড অশ্লীল, হিংস্র ও যৌনতা ভিত্তিক বিষয়বস্তু দ্বারা স্প্যাম প্লাবিত হয় এবং প্রতিবেদনে বলা হয় ২০০,০০০ বেশি একাউন্ট এতে ক্ষতিগ্রস্ত হয়েছে। ফেসবুক এই প্রতিবেদনকে অসত্য বলে বর্ণনা করে এবং ব্যাঙ্গালোরের পুলিশ বিষয়টি পরিদর্শন করে মন্তব্য করেন যে হয়ত এটি ফেসবুকের প্রতিযোগীদের কোন গুজব হতে পারে।
তথ্য চুরি
২০১৮ সালের সেপ্টেম্বরে প্রায় পাঁচ কোটি ফেসবুক ব্যবহারকারীর তথ্য চুরি করা হয়। হামলাকারীরা ফেসবুকের "ভিউ এজ" ফিচারটি ব্যবহার করে হামলা করে। এই তথ্য চুরির পর ফেসবুকের শেয়ার ৩ শতাংশ কমে যায়।
নির্বান্ধব করার মানসিক প্রভাব
মনোবিজ্ঞানি সুজান ক্রাস হুইটব্রানের মতে যদিও ফেসবুকে বন্ধু করার ব্যপারটিই প্রবল, তবু্ও সেখানে কাউকে আনফ্রেন্ড বা নিবান্ধব করা বা ফিরিয়ে দেয়ার খারাপ প্রভাব রয়েছে। তিনি উল্লেখ করেন নিবান্ধব করা লোকটি ফেসবুকের বিচ্ছেদের শিকার। অন্য দিকে আনফ্রেন্ড করে দেওয়া কদাচিৎ পাস্পরিক সিদ্ধান্তে হয় এবং প্রায়শই দেখা যায় যাকে আনফ্রেন্ড করা হয়েছে তিনি তা জানেন না।
সর্বাধিক জনপ্রিয় পাতা
জুলাই ২০১৪ সালে সাকিরা প্রথম প্রসিদ্ধ ব্যক্তি হন যার পাতা ১০০ মিলিয়ন লাইক পার করে। ক্রিস্টিয়ানো রোনালডো ছিলেন দ্বিতীয় ব্যক্তি যার লাইক ১০০ মিলিয়নে পৌ্ছায়। এরপরই আছেন্ রিহানা (৯৮ মিলিয়ন) এবং এমিনেম (৮৯ মিলিয়ন)। মার্ক জাকারবার্গ অভিনন্দনসূচক বার্তা রাখেন তাদের ওয়ালে।
জনপ্রিয় সংস্কৃতিতে
thumbnail|[[Facebook parade float in San Francisco Pride 2014]]
প্রতিযোগী
ফেসবুকের প্রধান প্রতিযোগীর মধ্যে আছে চীনে কিউজোন এবং রেনরেন; ব্রাজিলে অরকুট (২০১৪ সালের সেপ্টেম্বরে বন্ধের আগ পর্যন্ত); দক্ষিণ কোরিয়ায় সাইওয়ার্ল্ড; রাশিয়া, বেলারুস, কাজাকস্থান, কিরগিস্থান, মালডোবা, ইউক্রেন, উজবেকিস্থানে ভিকে এবং অডনক্লাসনিকি; ড্রাগিয়েম.এলভি লাটভিয়ায়; ইরানে ক্লুব; ভিয়েতনামে জিং এবং জাপানে মিক্সি।
ফাইন্ডিং ডোরি
ফাইন্ডিং ডোরি ২০১৬ সালে মুক্তিপ্রাপ্ত মার্কিন থ্রিডি আনিমেটেড কমেডি-নাট্য চলচ্চিত্র। ছবিটি পরিচালনা করেছেন অ্যান্ড্রু স্ট্যান্টন এবং সহ-পরিচালক ছিলেন অ্যাঙ্গাস ম্যাকলেইন। ফাইন্ডিং ডোরি ২০০৩ সালে মুক্তিপ্রাপ্ত ফাইন্ডিং নিমো ছবির সিক্যুয়াল। ছবিটি যৌথভাবে প্রযোজনা করেছে ওয়াল্ট ডিজনি পিকচার্স ও পিক্সার অ্যানিমেশন স্টুডিও। এতে বিভিন্ন চরিত্রে কণ্ঠ দিয়েছেন এলেন ডিজেনেরিস, আলবার্ট ব্রুকস, হেইডেন রোলেন্স, এড ও'নেল, কেইটলিন উইলসন, টাই বারেল, ডায়ান কীটন, ইউজিন লেভি। ছবিতে দেখানো হয় ডোরি নামের একটি মাছ কীভাবে আবার তার পিতামাতার দেখা পায়।
ফাইন্ডিং ডোরি ছবিটির প্রিমিয়ার হয় এল ক্যাপিটান থিয়েটার, লস অ্যাঞ্জেলেস ৮ জুন, ২০১৬ এবং সারা যুক্তরাষ্ট্রে মুক্তি পায় ১৭ জুন, ২০১৬।
আওস ইবনে মুয়াজ
মৃত্যু
আওস ইবনে মুয়াজ ৬২৫ সালে বীরে মাউনার ঘটনায় মৃত্যুবরণ করেছেন।
কুন-দ্গা'-ব্লো-গ্রোস (চামদো ত্রিরাব)
কুন-দ্গা'-ব্লো-গ্রোস (১৪৮৩-১৫৬৬) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের  সপ্তম প্রধান ছিলেন।
প্রথম বিশ্বযুদ্ধের ঘটনাপঞ্জি
নিম্নলিখিত টেবিলে প্রথম বিশ্বযুদ্ধের প্রধান ঘটনাবলির তালিকা দেয়া হলোঃ
১৯১৪
<!--|- style="background:plum"
বিলহা
বিলহা (Bilha) ভারতের ছত্তিসগড় রাজ্যের বিলাসপুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বিলহা শহরের জনসংখ্যা হল ৮৯৯২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে বিলহা এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
আমহারীয় উইকিপিডিয়া
আমহারীয় উইকিপিডিয়া হচ্ছে অনলাইন বিশ্বকোষ উইকিপিডিয়ার আরহামীয় ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। আমহারীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
জ্যাক রুডল্‌ফ
জ্যাকোবাস আন্দ্রিজ জ্যাকুয়েস রুডল্‌ফ (Jacques Rudolph; জন্ম: ৪ মে, ১৯৮১) ট্রান্সভাল প্রদেশের স্প্রিংস এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।
প্রথম-শ্রেণীর ক্রিকেটে গ্ল্যামারগন ও টাইটান্সের পক্ষে খেলছেন জ্যাক রুডল্‌ফ। প্রিটোরিয়ায় অবস্থিত জনপ্রিয় ও সুপরিচিত সরকারি আফ্রিকান্স হোয়ের সিউনস্কুলে অধ্যয়ন করেছেন তিনি।
খেলোয়াড়ী জীবন
২০০৩ সালে দক্ষিণ আফ্রিকার টেস্ট দলে খেলার জন্য মনোনীত হন। এরপূর্বে ২০০২ সালে সিডনিতে অনুষ্ঠিত নববর্ষের টেস্টে তাকে দলে অন্তর্ভুক্তির বিষয়ে বিতর্কের সূত্রপাত ঘটে। অ-শ্বেতাঙ্গদের কোটা প্রথাকে অস্বীকার করে তাকে দলে নেয়া হয়। পরবর্তীতে জাস্টিন অনটং তার স্থলাভিষিক্ত হয়েছিলেন। তবে, দল নির্বাচকমণ্ডলী ঘরোয়া ক্রিকেটে তার ক্রীড়াশৈলীর দিকে নজর রাখছিলেন।
বাংলাদেশের বিপক্ষে তার টেস্টে অভিষেক ঘটে। ঐ খেলায় তিনি ২২২* রানে অপরাজিত থাকেন যা তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ। ২০১৩ সাল পর্যন্ত এ সংগ্রহটি যেকোনো বামহাতি ব্যাটসম্যানের মধ্যে সর্বোচ্চ। এরফলে নিউজিল্যান্ডীয় হামিশ রাদারফোর্ডের ইংল্যান্ডের বিপক্ষে করা ১৭১ রানের রেকর্ডটি ম্লান হয়ে যায়। এ সময় তিনি বোয়েতা ডিপেনারের সাথে ৪২৯ রানের অপরাজিত জুটি গড়েন। চট্টগ্রাম টেস্টে এ জুটি তৃতীয় উইকেটে নতুন দক্ষিণ আফ্রিকান রেকর্ড সৃষ্টি করে ও অভিষেকে কোন ক্রিকেটারের সর্বোচ্চ সংগ্রহ।
ডিসেম্বর, ২০০৫ সালে স্বাগতিক অস্ট্রেলিয়ার বিপক্ষে পার্থ টেস্টে অপরাজিত ১০২* রান তুলে দলকে সমূহ পরাজয় থেকে ড্রয়ের দিকে নিয়ে যান। অক্টোবর, ২০১১ সালে সফরকারী অস্ট্রেলিয়ার বিপক্ষে দুই টেস্টের সিরিজে অংশ নেয়ার জন্য তাকে টেস্ট দলের সদস্য মনোনীত করা হয়েছিল।
কাউন্টি ক্রিকেট
ইয়র্কশায়ারের পক্ষে ৩ বছর মেয়াদে কোলপ্যাক ক্রিকেটার হিসেবে খেলার সুযোগ লাভের পর দক্ষিণ আফ্রিকার পক্ষে খেলতে অস্বীকৃতি জানান। তিনি মন্তব্য করেন যে, দক্ষিণ আফ্রিকার প্রতিনিধিত্ব আর করবেন না। তিনি আশাবাদী যে, বাসস্থানের সূত্র ধরে ইংল্যান্ডের প্রতিনিধিত্ব করবেন। সেলক্ষ্যে বাড়ি কেনার সিদ্ধান্তে উপনীত হন ও ইয়র্কশায়ারে স্থায়ীভাবে বসবাস করতে থাকেন।
২০০৩ সালে দক্ষিণ আফ্রিকান ক্রিকেট কর্তৃক বর্ষসেরা ক্রিকেটাররূপে মনোনীত হন তিনি।
স্টিফেন প্যারি
স্টিফেন ডেভিড প্যারি (জন্ম: ১২ জানুয়ারি ১৯৮৬) হলেন একজন ইংলিশ ক্রিকেটার। তিনি একজন ডান-হাতি ব্যাটসম্যান এবং একজন ধীরগতির বা-হাতি বোলার হিসেবে বর্তমানে ল্যাঙ্কাশায়ার দলের হয়ে খেলছেন। প্যারি ২০০৭ সালের ল্যাঙ্কাশায়ার দলের হয়ে ঊর্ধ্বতন খেলোয়াড় হিসেবে আত্মপ্রকাশ করেন এবং ২০০৯ সালে বছরের ল্যাঙ্কাশায়ার এর বছরের যুব খেলোয়াড় হিসেবে মর্যাদা পান।
ঘরোয়া কর্মজীবন
প্যারি ২০০৫ সালের ক্ষুদ্র জেলা চ্যাম্পিয়নশিপ মরসুমে দুটি খেলায় অংশ নেন, পাশাপাশি, কাম্বারল্যান্ড এর হয়ে এমসিসিএ ট্রফিতে তাকে দেখা য়ায়।
আন্তর্জাতিক কর্মজীবন
ফেব্রুয়ারি ২০১৪ সালে প্যারি বাংলাদেশে অনুষ্ঠিতব্য আইসিসি ওয়ার্ল্ড টুয়েন্টি২০ এবং ওয়েস্ট ইন্ডিজে অনুষ্ঠিতব্য সীমিত ওভার সিরিজের জন্য ইংল্যান্ডের স্কোয়াড নাম ঘোষণা করা হয়। তার অভিষেক খেলায় তিনি ৩২ রান খরচ করে ৩ উইকেট লাভ করেন, যার স্বীকৃতিস্বরুপ তিনি ম্যান অব দ্যা ম্যাচ নির্বাচিত হন। উক্ত ওয়েস্ট ইন্ডিজের বিপক্ষে দ্বিতীয় একদিনের ম্যাচটিতে ইংল্যান্ড জয়লাভ করে।
বাগদা সমষ্টি উন্নয়ন ব্লক
বাগদা একটি সমষ্টি উন্নয়ন ব্লক, যা ভারতের পশ্চিমবঙ্গ রাজ্যের উত্তর চব্বিশ পরগণা জেলার অন্তর্গত বনগাঁ মহকুমার একটি প্রশাসনিক বিভাগ গঠন করে।
ভূগোল
গাইঘাটা অবস্থিত।
বাগদা সমষ্টি উন্নয়ন ব্লকটি দক্ষিণে বনগাঁ সমষ্টি উন্নয়ন ব্লক, উত্তর এবং পূর্বে বাংলাদেশের ঝিনাইদহ জেলার মহেশপুর উপজেলা, চৌগাছা উপজেলা এবং যশোর জেলার শার্শা উপজেলা, পশ্চিমে নদীয়া জেলার এবং পশ্চিমে নদীয়া জেলার হংসখালী এবং রানাঘাট ২ সিডি ব্লক দ্বারা সীমাবদ্ধ।
বাগদা ইছামতি-রায়মঙ্গল সমভূমির অন্তর্গত, যা নিম্ন গঙ্গা বদ্বীপ অবস্থিত জেলার তিনটি ভূ-তাত্ত্বিক (ফিজিওগ্রাফিক) অঞ্চলের মধ্যে একটি। একাহ্নে পরিপক্ব কালো বা বাদামী রঙের দোআঁশ থেকে সাম্প্রতিক পলিযুক্ত মাটি রয়েছে। ইছামতি নদী সমষ্টি উন্নয়ন ব্লকের মধ্য ও পূর্ব অংশ দিয়ে প্রবাহিত হয়েছে।
উত্তর ২৪ পরগনা জেলা পরিসংখ্যান পুস্তক অনুসারে গাইঘাটা সমষ্টি উন্নয়ন ব্লকের আয়তন ২৩৩.৪৭ কিমি২। এই সমষ্টি উন্নয়ন ব্লকে ১ টি পঞ্চায়েত সমিতি, ৯ টি গ্রাম পঞ্চায়েত, ১৪০ গ্রাম সংসদ (গ্রাম পরিষদ), ১০৮ টি মৌজা এবং ১০৬ টি জনবহুল গ্রাম রয়েছে। বাগদা থানা এই ব্লকের প্রশাসনিক পরিবেশন করে। এই সমষ্টি উন্নয়ন ব্লকের সদর দফতর বাগদায় অবস্থিত।
বাগদা ব্লক/পঞ্চায়েত সমিতির গ্রাম পঞ্চায়েতগুলি হলেন: অশ্ৰু, হেলেঞ্চা, মালিপোতা, বাগদা, কোনিয়ারা১, রাঙ্গঘাট, বায়রা, কোনিয়ারা ১ ও সিন্দ্রানী.।
বীরগাঁও
বীরগাঁও (Birgaon) ভারতের ছত্তিসগড় রাজ্যের রায়পুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বীরগাঁও শহরের জনসংখ্যা হল ২৩,৩৫২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে বীরগাঁও এর সাক্ষরতার হার বেশি।
এই শহরের জনসংখ্যার ২১% হল ৬ বছর বা তার কম বয়সী।
ভবন (দর্শন)
ভবন (Becoming) একটি পরিবর্তনশীলতা-সমর্থক দার্শনিক শব্দবিশ্ব। এর উদ্গাতা হলেন সক্রেটিস-পূর্ব গ্রিক দার্শনিক হেরাক্লিটাস যা ইলিয়াটিকস মতবাদের বিরোধী একটি দর্শনমত।
ইতিহাস
হিরাক্লিটাস ভবন সম্পর্কে বিষদ আলোচনা করেছেন। এবং পরবর্তীতে তিনি পরমাণু আন্দোলন বিষয়েও ভবন সম্পর্কে বক্তব্য রাখেন।
তত্ত্ববিদ্যা
হিরাক্লিটাসের মতে, গতি ও পরিবর্তনই সত্য। জগতের সবকিছুই পরিবর্তনশীল। কোনো কিছুই স্থির নয়। প্রত্যেক বস্তুই পরিবর্তন ও রূপান্তরের মধ্য দিয়ে নিত্য রূপ ও আকার ধারণ করছে। তার মতে, “একই নদীতে দু’বার গোসল করা অসম্ভব। এমনকি একবারও সম্ভব নয়। কারণ, স্রোতের অংশ বিশেষ স্পর্শ করার পূর্বেই সে স্রোত বাহিত হয়ে যায়”। সৃষ্টিনিয়মও অনুরূপ। পলকে-পলকে প্রলয় ঘটছে। দু’মুহূর্তের অবস্থা এক হতে পারে না। সবকিছু নিত্য চঞ্চল, বহমান ও পরিবর্তনশীল। একই সূর্য প্রতিদিন উদয় হয় না, অস্তও যায় না। প্রতিদিন নিত্য-নতুন সূর্যের উদয় হয়। নদীর উত্তাল তরঙ্গ মুহূর্তে-মুহূর্তে পরিবর্তিত হচ্ছে।
জর্জ এমেট
জর্জ ম্যালকম এমেট (George Emmett; জন্ম: ২ ডিসেম্বর, ১৯১২ - মৃত্যু: ১৮ ডিসেম্বর, ১৯৭৬) তৎকালীন ব্রিটিশ ভারতের উত্তরপ্রদেশের আগ্রা এলাকায় জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের মাঝামাঝি শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন জর্জ এমেট।
প্রথম-শ্রেণীর ক্রিকেট
১৯১২ সালে তৎকালীন ব্রিটিশ ভারতের উত্তরপ্রদেশের আগ্রা এলাকায় জর্জ এমেটের জন্ম। মাইনর কাউন্টি ক্রিকেটে ডেভনের পক্ষে খেলোয়াড়ী জীবনের সূত্রপাত ঘটে তার। এরপর, ১৯৩৬ সালে আবাসকালীন শর্তাবলী পূরণসাপেক্ষে গ্লুচেস্টারশায়ারের পক্ষে খেলেন। দ্বিতীয় বিশ্বযুদ্ধের কারণে তার খেলোয়াড়ী জীবন থেকে পাঁচ বছর নষ্ট হয়ে যায়। তবে, ১৯৪৭ সালে জর্জ এমেট তার প্রথম-শ্রেণীর ক্রিকেটে স্বর্ণালী মৌসুম অতিবাহিত করেন।
১৯৩৬ সাল থেকে ১৯৫৯ সাল পর্যন্ত জর্জ এমেটের প্রথম-শ্রেণীর খেলোয়াড়ী জীবন চলমান ছিল। লর্ডসে তিনি মাঠকর্মী হিসেবে কর্মজীবন শুরু করেন। এরপর, বেশ কয়েক মৌসুম ডেভনের পক্ষে খেলে সফলতার স্বাক্ষর রাখেন। ফলশ্রুতিতে, ১৯৩৬ সালে গ্লুচেস্টারশায়ারের পক্ষে খেলার জন্যে মনোনীত হন। তার খেলার ধরনে প্রতিশ্রুতিশীলতার স্বাক্ষর বেশ স্পষ্ট ছিল। কিন্তু, ১৯৪৭ সালের পূর্ব-পর্যন্ত তাকে মেলে খেলতে দেখা যায়নি। এরপর থেকে ১৯৫৯ সাল পর্যন্ত দলের প্রধান চালিকাশক্তির ভূমিকায় অবতীর্ণ হয়েছিলেন। এ পর্যায়ে ১৯৫৫ থেকে ১৯৫৮ সাল পর্যন্ত দলের অধিনায়কের দায়িত্বে ছিলেন। সবমিলিয়ে গ্লুচেস্টারশায়ারের পক্ষে ৩১ গড়ে ২২,৮০৬ রান তুলেন। তন্মধ্যে, ৩৪টি শতরানের ইনিংস ছিল তার।
উইকেটে তিনি বেশ দক্ষ খেলোয়াড়ের ভূমিকায় অবতীর্ণ হতেন। ছোটখাটো গড়নের অধিকারী হওয়া সত্ত্বেও বেশ বিস্ময়করভাবে বলকে বেশ জোড়ালোভাবে আঘাত হানতেন। দলের প্রয়োজনে সর্বদাই নিজেকে খেলার সাথে একাত্মতা পোষণ করতেন। ১৯৫৪ সালে টানটনে সমারসেটের বিপক্ষে মাত্র ৮৪ মিনিটে ঐ মৌসুমের দ্রুততম শতরানের ইনিংস খেলেন তিনি। ঐ সময়গুলো তার স্বর্ণালী সময় ছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ এমেট। ৮ জুলাই, ১৯৪৮ তারিখে ম্যানচেস্টারে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ঘরোয়া ক্রিকেটে সুন্দর খেলা উপহার দিলেও ইংল্যান্ডের পক্ষে মাত্র এক টেস্টে খেলার সুযোগ পান। ১৯৪৮ সালে অস্ট্রেলিয়া দল ইংল্যান্ড সফরে আসে। তবে, রে লিন্ডওয়ালের পেস বোলিংয়ে পর্যদুস্ত হন তিনি। প্রথম ইনিংসে ১০ রানে কট আউটে বিদেয় নেন ও দ্বিতীয় ইনিংসে শূন্য রানে আউট হন। পরের টেস্টেই লেন হাটন দলে ফিরে আসেন ও জর্জ এমেটকে আর আন্তর্জাতিক খেলায় অংশগ্রহণের সুযোগ দেয়া হয়নি।
ওল্ড ট্রাফোর্ড টেস্টে লিওনার্ড হাটনের পরিবর্তে তাকে ইংল্যান্ড দলে অন্তর্ভুক্ত করা হয়। ক্রিকেট লেখক কলিন বেটম্যানের অভিমত, অনেকটা জাতীয় দায়িত্ব পালনের অংশ হিসেবে তাকে দলে নেয়া হয়। এরজন্যে এমেটকে পছন্দ করা যুৎসই হয়নি। তিনি উঁচুমানের আক্রমণধর্মী উদ্বোধনী ব্যাটসম্যান ছিলেন ও তাকে কারো অনুপস্থিতিতে স্থলাভিষিক্ত করার জন্যে উপযোগী নয়।
অবসর
আন্তর্জাতিক ক্রিকেট থেকে উপেক্ষিত হলেও গ্লুচেস্টারশায়ারের পক্ষে খেলতে থাকেন। ১৯৫৯ সাল পর্যন্ত বর্ণাঢ্যময় খেলোয়াড়ী জীবন অতিবাহিত করেন। তন্মধ্যে, ১৯৫৫ থেকে ১৯৫৮ সাল পর্যন্ত কাউন্টি দলটির অধিনায়কের দায়িত্বে ছিলেন। ক্রিকেট খেলা থেকে অবসর গ্রহণের পর কাউন্টি দলটির মাঠকর্মকর্তা ও কোচের দায়িত্ব পালন করেন। কোচিং জগতের দিকে ধাবিত হন। গ্লুচেস্টারশায়ারের কোচের দায়িত্ব পালন করেন।
১৮ ডিসেম্বর, ১৯৭৬ তারিখে ৬৪ বছর বয়সে সমারসেটের নোল এলাকায় জর্জ এমেটের দেহাবসান ঘটে।
ফোর্স ২
কাহিনী
মুভিটি চীনে একটি দৃঢ় মন্টেজের সাথে খোলা হয়েছে, যেখানে RAW এর এজেন্টরা মাছিদের মতো মারা যাচ্ছে। ভুক্তভোগীদের একজন হর্ষ, ডিসিপি যশোবর্ধনের সেরা বন্ধু। তবে বিতাড়িত হওয়ার আগে হর্ষ তার বন্ধু যশকে একটি গুরুত্বপূর্ণ ম্যাসেজ পাঠিয়ে একটি বই মেইল ​​করে।
যশ যখন বইটি পেয়েছে, তখন সে ষড়যন্ত্রের কথা জানতে পেরেছিল যা কেবল কাঁচা এজেন্টদের টার্গেট করে কার্যকর হয়েছিল। তিনি যখন বইটি এবং ক্লুগুলি RAW সদর দফতরে নিয়ে যান, এজেন্সি পরিস্থিতিটির বৈধতা বোঝে এবং যশকে ষড়যন্ত্রকারীকে সন্ধান করার দায়িত্বে রাখে। তাকে আর-র-এর আরেক এজেন্ট, কেকে নিয়ে জুড়ে দেওয়া হয় এবং তারা একসাথে বুদাপেস্টের ভারতীয় দূতাবাসে অপরাধীকে সন্ধান করে।
কাঁচা এজেন্টদের বিরুদ্ধে এই ষড়যন্ত্রের মূল পরিকল্পনাকারী হলেন শিব শর্মা, তিনি হলেন হ্যাডার যিনি আরও বড় কিছু করার পরিকল্পনা করছেন বুদাপেস্টে শিব এবং কে এবং যশের মধ্যে একটি বিড়াল এবং মাউসের তাড়া শুরু হয়; তারা বেশ কয়েকবার তাকে আটকানোর কাছাকাছি আসে তবে তিনি সর্বদা এক ধাপ এগিয়ে বলে প্রমাণিত হয়। একাধিক তাড়া সিক্যুয়েন্স ঘটেছে তবে প্রতিবার শিব পালাতে সক্ষম হন।
যশ জানতে পেরেছিল যে রুদ্র এখন তার বাবার সাথে বিশ্বাসঘাতকতার জন্য "র" এর কাছ থেকে প্রতিশোধ চাইছে। অবশেষে, বুদাপেস্টের একটি অ্যাসেমব্লিতে, রুদ্র তার বাবার মৃত্যুর জন্য দায়ী মন্ত্রীকে গুলি করার জন্য প্রস্তুত হয়। তবে কেকে এবং যশ সময়মতো সেখানে পৌঁছেছে এবং ক্ষতি করতে পারে তার আগে তাকে হত্যা করে। তবে মারা যাওয়ার আগে যশ মন্ত্রীর প্রতি তার ভুলগুলি গণমাধ্যমের কাছে মেনে নিতে বাধ্য করেছিলেন, রুদ্রের বাবার নাম পরিষ্কার করে দিয়েছিলেন। এই শুনে রুদ্র শান্তিতে মারা যায়।
শংকরদেব শিশু ও বিদ্যা নিকেতন
শঙ্করদেব শিশু নিকেতন এবং শঙ্করদেব বিদ্যা নিকেতন হল বিদ্যা ভারতী-এর সংবদ্ধ শিশু শিক্ষা সমিতি, আসাম দ্বারা সঞ্চালিত এক শ্রেণীর বিদ্যালয়। গুয়াহাটির অম্বিকাগিরি নগরে প্রতিষ্ঠা করা শঙ্করদেব শিশু নিকেতন, অম্বিকাগিরি নগর হল এই প্রকারর প্রথম বিদ্যালয়।
বর্তমান
বর্তমান সমগ্র আসামে ৪৭০টি শিশু শিক্ষা সমিতির অন্তর্গত বিদ্যালয় আছে। এই রাজ্য সমিতিটি দিল্লীতে প্রধান কার্যালয় থাকা বিদ্যা ভারতী অখিল ভারতীয় শিক্ষা সংস্থান-এর শিক্ষা পদ্ধতিতে শিক্ষা দান করেন। এই বিদ্যালয়সমূহ NCERT-এর পাঠ্যপুস্তক অনুসরণ করে এবং মাধ্যমিক পর্যায়ে SEBA পাঠক্রম এবং উচ্চ-মাধ্যমিক পর্যায়ে AHSEC পাঠক্রম অনুসারে পাঠদান করে।
উদ্বায়িতা
রসায়নবিদ্যায় উদ্বায়িতা বলতে পদার্থের একটি ঔপাদানিক ধর্মকে বোঝায়, যা দিয়ে ঐ পদার্থটির দ্রুত বাষ্পীভূত হওয়ার প্রবণতাকে নির্দেশ করা হয়। একটি প্রদত্ত তাপমাত্রা ও চাপে একটি উচ্চমাত্রায় উদ্বায়ী পদার্থের বাষ্প হিসেবে বিরাজ করার সম্ভাবনা বেশি; অন্যদিকে নিম্নমাত্রায় উদ্বায়ী পদার্থের তরল বা কঠিন হিসেবে বিরাজ করার সম্ভাবনা বেশি। কোনও বাষ্পের ঘনীভূত হয়ে তরল বা কঠিনে পরিণত হবার প্রবণতাকেও উদ্বায়িতা দিয়ে নির্দেশ করা যায়। কম উদ্বায়ী পদার্থগুলি উচ্চমাত্রায় উদ্বায়ী পদার্থগুলির তুলনায় বাষ্পীয় অবস্থা থেকে অধিকতর দ্রুত ঘনীভূত হতে পারে। কোনও পদার্থের দলের মধ্যে সেগুলি বায়ুমণ্ডলে উন্মুক্ত থাকলে কত দ্রুত বাষ্পীভূত বা ঊর্ধ্বপাতিত হয়, সে ব্যাপারটি তুলনা করে দলটির বিভিন্ন পদার্থের উদ্বায়িতার পার্থক্য পর্যবেক্ষণ করা সম্ভব। একটি বেশি উদ্বায়ী পদার্থ যেমন ডাক্তারি অ্যালকোহল (আইসোপ্রোপাইল অ্যালকোহল) খুব দ্রুত বাষ্পীভূত হয়ে যায়, অন্যদিকে কম উদ্বায়ী পদার্থ যেমন উদ্ভিজ্জ তেল ঘনীভূত থাকবে। সাধারণভাবে কঠিন পদার্থগুলি তরল পদার্থের চেয়ে অনেক কম উদ্বায়ী, তবে এর কিছু ব্যতিক্রম আছে। যেসব কঠিন পদার্থ ঊর্ধ্বপাতিত হতে পারে (অর্থাৎ সরাসরি কঠিন থেকে বায়বীয় বা বাষ্পীয় দশায় রূপান্তরিত হতে পারে) যেমন শুষ্ক বরফ (কঠিন কার্বন ডাই-অক্সাইড) বা আয়োডিন মান অবস্থায় কিছু তরলের সমান হারে বাষ্পীভূত হতে পারে।
ডালিয়া আত্তার
ডালিয়া আত্তার-মেহেরজাদী একজন আমেরিকান রাজনীতিবিদ যিনি বর্তমানে মেরিল্যান্ড হাউস অফ ডেলিগেটসে কর্মরত। প্রতিনিধি আত্তার উত্তর -পশ্চিম বাল্টিমোর শহরে অবস্থিত মেরিল্যান্ড রাজ্যের ৪১ তম আইনি জেলার প্রতিনিধিত্ব করেন।
প্রাথমিক বছরগুলি
আত্তারের জন্ম এবং বেড়ে ওঠা বাল্টিমোর শহরের একটি শ্রমিক শ্রেণীর অভিবাসী পরিবারে। তিনি একজন সেপার্দি (ইহুদি জাতিগত বিভাজন) সনাতনী ইহুদি, তিনি জন্মগ্রহণ করেছেন ইরানি - ইহুদি পিতা এবং মরক্কো - ইহুদি মাতার ঘরে। তিনি মেয়েদের একটি বাইস ইয়াকভ (অতি সনাতনী  ইহুদি) বিদ্যালয়ে পড়াশোনা করেছেন।
কর্মজীবন
২০১১ সালে তিনি বাল্টিমোর বিশ্ববিদ্যালয় থেকে স্নাতক হন এবং ব্যাচেলর অফ ক্রিমিনাল জাস্টিস ডিগ্রি অর্জন করেন। তিন বছর পরে, ২০১৪ সালে তিনি মেরিল্যান্ড বিশ্ববিদ্যালয়ের ফ্রান্সিস কিং ক্যারি স্কুল অফ ল থেকে আইন ডিগ্রি অর্জন করেন। স্নাতক হওয়ার পর, তিনি বাল্টিমোর রাজ্যের আইনজীবী দপ্তরে অভিশংসক (প্রসিকিউটর) হিসাবে কাজ করেছিলেন।
২০১৮ সালের ৪ঠা নভেম্বর, আত্তার মেরিল্যান্ড হাউস অফ ডেলিগেটস -এ নির্বাচিত প্রথম সনাতনী ইহুদি এবং আমেরিকার ইতিহাসের সর্বোচ্চ সারির অধিকারী সনাতনী ইহুদি মহিলা হয়েছিলেন। চেরিল কেগানকে সাথে নিয়ে, আত্তার আগুনা মহিলাদের (স্বামী পরিত্যক্তা বা স্বামী বিচ্ছিন্না) সাহায্য করার জন্য আইনটির সহ-পৃষ্ঠপোষকতা করেছেন। এই আইন অনুযায়ী স্বামীকে সামাজিক বিবাহ বিচ্ছেদ পেতে হলে তাকে তার স্ত্রীকে গেট (বিবাহ বিচ্ছেদেরর নথি) দিতে হবে।
দৃষ্টিভঙ্গি
বাল্টিমোর জিউইস টাইমসকে দেওয়া এক সাক্ষাৎকারে ডালিয়া বলেছিলেন ইহুদি ইতিহাস থেকে কোন ব্যক্তিত্বের সাথে দেখা করতে চাইলে তিনি বাইস ইয়াকভের প্রতিষ্ঠাতা সারা শেনিরারের সঙ্গে দেখা করতে চান। বাইস ইয়াকভে পড়াশোনা করে তিনি শিখেছেন ন্যায়পরায়ণতা এবং নীতি সর্বদা প্রথমে আসবে।
পরিবার
পরিবারে ছয় ভাইবোনের মধ্যে আত্তার হলেন চতুর্থ। তিনি আসফ মেহরজাদিকে বিবাহ করেছেন এবং তাঁদের দুটি সন্তান রয়েছে, ইলানা এবং অ্যারন।
কোরবা লোকসভা কেন্দ্র
কোরবা লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪২৩,৭২৯ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ করিয়া, কোরবা জেলা ও বিলাসপুর জেলার উত্তরাংশে অবস্থিত বিধানসভা কেন্দ্রগুলি নিয়ে গঠিত৷
ইতিহাস
কোরবা লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের চারটি বিধানসভা কেন্দ্র (ভরতপুর সোনহাট, রামপুর, পলি তানাখর, মারোয়াহী) তফসিলী উপজাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্র৷ এটি করিয়া জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্র৷ এটি করিয়া জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩ নং বিধানসভা কেন্দ্র৷ এটি করিয়া জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২০ নং বিধানসভা কেন্দ্র। এটি কোরবা জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২১ নং বিধানসভা কেন্দ্র। এটি কোরবা জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২২ নং বিধানসভা কেন্দ্র। এটি একটি অসংরক্ষিত আসন। এটি কোরবা জেলায় অবস্থিত৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২৩ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি কোরবা জেলায় অবস্থিত৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি বিলাসপুর জেলায় অবস্থিত৷
অন্ধ্র ক্রিকেট দল
অন্ধ্র ক্রিকেট দল হল একটি ভারতীয় ঘরোয়া ক্রিকেট দল যা দক্ষিণ ভারতের অন্ধ্র প্রদেশ রাজ্যের প্রতিনিধিত্ব করে। দলের প্রধান হোম গ্রাউন্ড হল বিশাখাপত্তনমের ড. ওয়াইএস রাজশেখর রেড্ডি আন্তর্জাতিক ক্রিকেট স্টেডিয়াম, যেখানে কিছু হোম ম্যাচ অনন্তপুর এবং কাডাপাতেও খেলা হয়।
ওভারভিউ
সংগঠনের শিকড়গুলি ১৯৫১ সালে গুন্টুর রিক্রিয়েশন ক্লাব গঠনের মধ্যে খুঁজে পাওয়া যায় যা মাদ্রাজ ক্রিকেট অ্যাসোসিয়েশনের সাথে অনুমোদিত ছিল। অন্ধ্র ক্রিকেট অ্যাসোসিয়েশন অবশেষে ১৯৫৩ সালে গঠিত হয়েছিল। ১৯৫৩-৫৪ মৌসুমে অন্ধ্র প্রথমবারের মতো সি.কে. নাইডুর নেতৃত্বে রঞ্জি ট্রফিতে অংশ নেয়, যেখানে তিনি সেই ম্যাচে দলের প্রথম ফিফটি করেছিলেন। ১৯৬১-৬২ (যখন রঞ্জি ট্রফি অনুপস্থিত ছিল) ব্যতীত অন্ধ্র প্রতিটি রঞ্জি ট্রফি মৌসুমে প্রতিদ্বন্দ্বিতা করেছে। এটি ভারতীয় ক্রিকেটের দক্ষিণ অঞ্চলের অধীনে পড়ে।
২০১৯-২০ মৌসুমের পর পর্যন্ত অন্ধ্র ৩২৬টি প্রথম-শ্রেণীর ম্যাচ খেলেছে, যার মধ্যে ৫০টি জয়, ১৩২টি পরাজয় এবং ১৪৪টি ড্র করেছে। লিস্ট এ ক্রিকেটে, অন্ধ্র ১৪৮টি ম্যাচ খেলেছে, যার মধ্যে ৪৯টি জয়, ৯৭টিতে পরাজয় এবং দুটি ফলাফল নেই।
অন্ধ্র কখনও রঞ্জি ট্রফির ফাইনালে অংশ নেয়নি এবং তাই ইরানি ট্রফিতে অংশগ্রহণ করার সুযোগ পায়নি। ২০০৭/০৮ মৌসুমে এম.এস.কে. প্রসাদের নেতৃত্বে অন্ধ্র রঞ্জি ট্রফির এলিট গ্রুপে ছয়টির মধ্যে দুটি জয় অর্জন করে, সেমিফাইনাল থেকে বাদ পড়ে। ফেব্রুয়ারী ২০১৮ সালে, তারা ২০১৭-১৮ বিজয় হাজারে ট্রফির সেমিফাইনালে পৌঁছেছিল, দলটি প্রথমবার বিজয় হাজারে ট্রফির সেই পর্যায়ে পৌঁছেছিল। ২০১৯-২০ সালে অন্ধ্র রঞ্জি ট্রফির কোয়ার্টার ফাইনালে পৌঁছেছিল, সৌরাষ্ট্রের কাছে পরাজিত হয় এবং সৌরাষ্ট্র ট্রফি জিতেছিল।
উল্লেখযোগ্য খেলোয়াড়
অন্ধ্র প্রদেশের খেলোয়াড় যারা ভারতের হয়ে টেস্ট ক্রিকেট খেলেছেন, টেস্ট অভিষেকের বছর:
অন্ধ্র প্রদেশের খেলোয়াড় যারা ভারতের হয়ে ওডিআই খেলেছে কিন্তু টেস্ট ক্রিকেট নয়, ওডিআই অভিষেকের বছর:
বর্তমান স্কোয়াড
আন্তর্জাতিক ক্যাপধারী খেলোয়াড়দের মোটা অক্ষরে তালিকাভুক্ত করা হয়েছে। ৩১ জানুয়ারী ২০২৩ তারিখে আপডেট করা হয়েছে
সাইরা আফজাল তারার
সাইরা আফজাল তারার (জন্ম ৭ জুন ১৯৬৬) একজন পাকিস্তানি রাজনীতিবিদ যিনি আগস্ট ২০১৭ থেকে মে ২০১৮ পর্যন্ত আব্বাসি মন্ত্রিসভায় জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসেবে দায়িত্ব পালন করেন। ২০১৭ থেকে ২০১৩ পর্যন্ত তিনি জাতীয় স্বাস্থ্য সেবা নিয়ন্ত্রণ ও সমন্বয় প্রতিমন্ত্রী হিসেবে নিযুক্ত ছিলেন। তিনি পাকিস্তান মুসলিম লীগ (এন) এর একজন নেতা, তিনি ২০০৮ থেকে ২০১৮ সালের মে মাস পর্যন্ত পাকিস্তানের জাতীয় সংসদের সদস্য ছিলেন।
প্রারম্ভিক জীবন
তিনি ১৯৬৬ সালের ৭ জুন পাকিস্তানের পাঞ্জাবের হাফিজাবাদে জন্মগ্রহণ করেন।
রাজনৈতিক কর্মজীবন
তারার ২০০৮-এর পাকিস্তানি জাতীয় নির্বাচনে পাকিস্তান মুসলিম লীগ (এন) এর প্রার্থী হিসেবে এনএ-১০২ (হাফিজাবাদ-১) আসন থেকে নির্বাচিত হয়ে পাকিস্তান জাতীয় সংসদের সদস্য হন।
২০১৩-এর পাকিস্তানি জাতীয় নির্বাচনে পাকিস্তান মুসলিম লীগ (এন) এর প্রার্থী হিসেবে এনএ-১০২ (হাফিজাবাদ-১) আসন থেকে তিনি পুনরায় নির্বাচিত হন।
জুন ২০১৩-এ, তিনি প্রধানমন্ত্রী নওয়াজ শরীফের মন্ত্রীসভায় স্বাস্থ্য প্রতিমন্ত্রী নিযুক্ত হন।  পানামা পেপার্স কেলেঙ্কারির মামলার সিদ্ধান্তের পর প্রধানমন্ত্রী নওয়াজ শরিফের পদত্যাগের পর ফেডারেল মন্ত্রিসভা ভেঙ্গে পড়ার পর জুলাই ২০১৭ সালে তিনি মন্ত্রিপরিষদ কার্যালয়ে পদত্যাগ করেন।
জেমস বন্ড (পক্ষিবিজ্ঞানী)
জেমস বন্ড (জানুয়ারি ৪, ১৯০০ – ফেব্রুয়ারি ১৪, ১৯৮৯) একজন সুপরিচিত আমেরিকান পক্ষীবিদ ছিলেন। তিনি ক্যারিবিয়ান পাখিদের উপর গবেষণার জন্য বিখ্যাত হন। সাহিত্যিক ইয়ান ফ্লেমিং তার উপন্যাসের জেমস বন্ড চরিত্রটি তার নাম থেকে নিয়েছিলেন।
মানবীয় ভূগোল
মানবীয় ভূগোল হচ্ছে সমাজ বিজ্ঞানের এমন একটি শাখা যা পৃথিবী, তার অভিবাসীদের বসবাসের স্থান এবং সংস্কৃতি নিয়ে আলোচনা করে।. একটি জ্ঞানতাত্ত্বিক বিষয় হিসাবে ভূগোল প্রাকৃতিক ভূগোল এবং মানবীয় ভূগোল নামক দুটি শাখায় বিভক্ত।
ইতিহাস
ভূগোলে বিষয়ক জ্ঞানের, প্রাকৃতিক এবং মানবীয় - উভয় ধরনেরই, সুদীর্ঘ ইতিহাস রয়েছে।
পার্ক জি-হু
পার্ক জি-হু (, Park Ji-hu; জন্ম: ৭ নভেম্বর ২০০৩) হলেন একজন দক্ষিণ কোরীয় অভিনেত্রী। তিনি ২০১৮ সালে মুক্তিপ্রাপ্ত চলচ্চিত্র হাউস অব হামিংবার্ড এবং ২০২২ সালে নেটফ্লিক্সে মুক্তিপ্রাপ্ত ওয়েব ধারাবাহিক অল অব আস আর ডেডের প্রধান চরিত্রে অভিনয়ের জন্য সুপরিচিত।
প্রারম্ভিক জীবন
পার্ক জি-হু ২০০৩ সালের ৭ই নভেম্বর তারিখে দক্ষিণ কোরিয়ার দেগুতে জন্মগ্রহণ করেছেন। ২০২১ সালের নভেম্বর মাসে, তিনি হানিয়াং বিশ্ববিদ্যালয় মঞ্চনাট্য ও চলচ্চিত্র অনুষদে ভর্তি হয়েছে। ২০২২ সালের ফেব্রুয়ারি মাসে, পার্ক দংমুন উচ্চ বিদ্যালয় থেকে স্নাতক ডিগ্রি অর্জন করেছেন।
কর্মজীবন
২০১৪ সালে, পার্ক একটি অডিশনে অংশগ্রহণ করার পর বেশ কিছু কাজ করেছিলেন। অতঃপর ২০১৬ সালে তিনি হোম উইদাউট মি নামক স্বল্পদৈর্ঘ্যের চলচ্চিত্রে অভিনয়ের মাধ্যমে অভিনয় জগতে পদার্পণ করেছিলেন, পরবর্তীকালে তিনি মূলধারার প্রযোজনায় ২০১৬ সালে ভ্যানিশিং টাইম: আ বয় হু রিটার্ন, ২০১৭ সালে ফেব্রিকেটেড সিটি এবং ২০১৮ সালে দ্য উইটনেসের ছোটখাটো চরিত্রে অভিনয় করেছিলেন।
২০২১ সালের এপ্রিল পর্যন্ত, পার্ক উম তে-হুয়ার দুর্যোগ থ্রিলার চলচ্চিত্র কংক্রিট ইউটোপিয়ায় লি বিয়ং-হুন, পার্ক বো-ইয়ং এবং পার্ক সো-জুনের সাথে কাজ করেছিলেন।
পরবর্তী বছরে, তিনি জম্বি রহস্যের ওপর নির্মিত নেটফ্লিক্সে মুক্তিপ্রাপ্ত ওয়েব ধারাবাহিক অল অব আস আর ডেডের মূল চরিত্রে অভিনয় করেছিলেন, যার ফলে তিনি আন্তর্জাতিক অঙ্গনে পরিচিতি লাভ করেছেন। তিনি টিভিএনের আসন্ন ধারাবাহিক লিটল উইমেনে কিম গো-ইউন, নাম জি-হিউন এবং উই হা-জুনের সাথে অভিনয় করবেন।
নাজমা আকতার
জীবনী
নাজমা আকতার বাংলাদেশের শ্রমিক নেতাদের মধ্যে অনত্যম একজন। ১১ বছর বয়সে তিনি তার মায়ের সাথে পোশাক কারখানায় কাজ শুরু করেছিলেন। সপ্তাহে তাকে প্রায় ৭০ ঘণ্টা কাজ করতে হতো। বিভিন্ন কারখানায় কাজ করা মহিলাদের সাথে  অপব্যবহার ও দুর্বল আচরণ করা হয়, যার কারণে তিনি একটি ট্রেড ইউনিয়নে যোগদান করেছিলেন
নাজমা বিশ্বাস করেন, গার্মেন্টস কারখানা নারীদে বিভিন্ন সুযোগ সুবিধা এবং পছন্দ অনুযায়ী কাজের পরিবেশ দিয়ে নারীর ক্ষমতায়ন করার সম্ভাবনা রয়েছে।  কিন্তু এইসব জায়গায় কাজের পরিবেশ খুবইা বিপদজ্জনক এবং নারীদের জন্য তেমন কোন চিকিৎসা ব্যবস্থা করা হয়না। তিনি বর্তমানে সম্মিলিত গার্মেন্টস শ্রমিক ফেডারেশনের প্রতিষ্ঠাতা এবং সভাপতি। ফেডারেশনটিতে প্রায় ৭০,০০০ এরও বেশি গার্মেন্টস শ্রমিক জড়িত রয়েছে।
তার ব্যাপক এবং অত্যন্ত গণ্য ইউনিয়ন কাজের পাশাপাশি, ২০০৩ সালে তিনি আওয়াজ ফাউন্ডেশন প্রতিষ্ঠা করেন। আওয়াজ এমন একটি সংগঠন যা শ্রমিকদের কল্যাণ ত্বরান্তিত করার ব্যাপারে কাজে করে থাকে।  ফলস্বরূপ, তিনি বিশ্ব দারিদ্র্য সংস্থা, চ্যানেল ৪ নিউজ ও দ্য গার্ডিয়ানসহ একাধিক সংস্থা দ্বারা  দারিদ্র্যের বিরুদ্ধে নেতৃস্থানীয় প্রচারক হিসাবে পরিচিত এবং স্বীকৃত পেয়েছেন। তিনি ৪র্থ বৈশ্বিক মহিলা নেতাদের বার্ষিক শীর্ষ সম্মেলনে অংশগ্রহণ করেছেন।
নাজমা তার স্বামী ও দুই সন্তানসহ ঢাকায় বসবাস করছেন।
ডগ রাইট
ডগলাস ভিভিয়ান পারসন রাইট (Doug Wright; জন্ম: ২১ আগস্ট, ১৯১৪ - মৃত্যু: ১৩ নভেম্বর, ১৯৯৮) কেন্টের সিডকাপ এলাকায় জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৮ থেকে ১৯৫১ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছেন।
প্রারম্ভিক জীবন
কেন্টের বোলার টিচ ফ্রিম্যানের সম্মানার্থে তার শুরুরদিকের খেলোয়াড়ী জীবন বাঁধাগ্রস্থ হয়। তবে, ১৯৩৬ সালে টিচ ফ্রিম্যানের বোলিংশৈলী দূর্বলতম হতে থাকলে ডগ রাইট তার স্থান দখল করেন। ১৯৩৭ সালে দুইবার হ্যাট্রিক করেন। ১৯৩৮ সালে ইংল্যান্ড দলের পক্ষে খেলার জন্য মনোনীত হন। হেডিংলির নির্জীব উইকেটেও বেশ ভালো বোলিং করেন। তবে ত্রুটিপূর্ণ ফিল্ডিংয়ের কারণে তেমন সফলতা পাননি। ঐ মৌসুমের শীতকালে দক্ষিণ আফ্রিকা গমন করেন তিনি।
১৯৩৯ সালে রাইটের অগ্রযাত্রা আকাশচুম্বী হয়ে পড়ে। তন্মধ্যে দুইবার গুরুত্বপূর্ণ অবদান রাখেন তিনি। সমারসেটের বিপক্ষে ১৬/৮০ ও ব্রিস্টলে গ্লুচেস্টারশায়ারের বিপক্ষে নির্জীব উইকেটে ৯/৪৭ পান। ব্যাট হাতেও অনবদ্য ভূমিকা রাখেন। ৪৯০ রান তুলেন। তন্মধ্যে, ১৯৩৬ সালে ওয়ারউইকশায়ারের বিপক্ষে ১০৩ রানের ইনিংস খেলেন। তবে, দ্বিতীয় বিশ্বযুদ্ধের পর তার ব্যাটিং নিম্নগামী হয়ে পড়ে। তাস্বত্ত্বেও নিচেরসারিতে অবস্থান করে বেশ ভালো করতেন। তন্মধ্যে, ১৯৫৫ সালে ১১ নম্বরে ব্যাটিং করে ওয়ারউইকশায়ারের বিপক্ষে ৬৬ রান তুলেছিলেন।
দ্বিতীয় বিশ্বযুদ্ধ চলাকালে সেনাবাহিনীতে যোগ দেন। যুদ্ধে অনেক বোলারের দেহাবসান ঘটে। ফলশ্রুতিতে ১৯৪৬-৪৭ মৌসুমের অ্যাশেজ সিরিজের জন্য স্বয়ংক্রিয়ভাবে অন্যতম পছন্দের বোলার ছিলেন।
টেস্ট ক্রিকেট
অস্ট্রেলিয়ায় অবতরণের পর রাইটকে ইংল্যান্ডের তুরুপের তাস হিসেবে বিবেচনা করা হতো। কিন্তু, দৌড়ানোর ভঙ্গীমায় তাকে সমস্যায় পড়তে হয় ও নো বল শুনতে হয়। কমপক্ষে চারবার ডন ব্র্যাডম্যানকে আউট করার সুযোগ পেলেও এ কারণে আউট করতে পারেননি। তাস্বত্ত্বেও, ২৩ উইকেট নিয়ে উভয় দলের মধ্যে শীর্ষস্থানে আরোহণ করেন যা নিকটতম বোলারের চেয়ে পাঁচটি বেশি ছিল। তবে, এজন্য তাকে উইকেট পিছু ৪৩.০৪ রান গুণতে হয়। এছাড়াও, ১৯৪৬-৪৭ মৌসুমে ৩৩.৩১ গড়ে ৫১ উইকেট নিয়ে প্রথম-শ্রেণীর ক্রিকেটে সর্বাগ্রে ছিলেন।
ব্রিসবেনের প্রথম টেস্টে নিস্প্রাণ উইকেটে ৫/১৬৭ লাভ করলেও অস্ট্রেলিয়া ৬৪৫ রান তুলে। পরবর্তী তিন টেস্টে ইংরেজ অধিনায়ক ওয়ালি হ্যামন্ড রক্ষণাত্মক ফিল্ডিংয়ে অগ্রসর হন। সিডনির দ্বিতীয় টেস্টে ১/১৬৯ পান। সর্বাপেক্ষা দূর্ভাগ্যের শিকার হন তিনি। এক ওভারেই চারবার হ্যামন্ডের হাত ফসকে যায়।
মেলবোর্নের তৃতীয় টেস্টে লেগের দিক দিয়ে আসা বলকে সোজা মারার চেষ্টা চালান ব্র্যাডম্যান। প্যাডের শীর্ষে লাগে। ডগ রাইট ও গডফ্রে ইভান্স আবেদন জানালেও ডন ব্র্যাডম্যান অপরাজিত থাকেন। তবে, এক আলোকচিত্রশিল্পী একগুচ্ছ স্থিরচিত্রে ভিন্ন বিষয় চলে আসে।
300px|right|thumb|সংগৃহীত স্থিরচিত্রে ডগ রাইট
অ্যাশেজ সিরিজ
১৯৫০-৫১ মৌসুমের অ্যাশেজ সিরিজ খেলতে পুনরায় দলের সাথে অস্ট্রেলিয়া গমন করেন। এবারও দূর্ভাগ্য ও নো বল তার পিছু ছাড়েনি। ব্রিসবেনের প্রথম টেস্টে নীল হার্ভের বিপরীতে অপূর্ব বোলিং করেন। স্কয়ার লেগ অঞ্চল দিয়ে হার্ভে ছক্কা হাঁকালেও গুগলিতে ব্যাট ও স্ট্যাম্প উভয়ই পরাস্ত হয়। চূড়ান্ত ইনিংসে ৭৭/৯ থাকাবস্থায় জয়ের জন্য ইংল্যান্ডের আরও ১১৫ রানের দরকার পড়ে। শেষ উইকেটে লেন হাটনের সাথে ৪৫ রান যুক্ত করেন।
মধ্যাহ্নভোজনের পূর্বে জ্যাক আইভারসনের শেষ চার বল সোজা ব্যাট দিয়ে ঠেকান। প্রথম তিন বল আটকালেও রে লিন্ডওয়ালের বলে স্কয়ার লেগ অঞ্চলে ২ রানে আউট হন। সিডনির তৃতীয় টেস্টে কেন্টের দলীয় সঙ্গী গডফ্রে ইভান্সের কারণে শূন্য রানে বিদায় নেন তিনি। মাংসপেশীতে টান পড়ায় সিরিজের একমাত্র স্পিন উপযোগী পিচে মাত্র কয়েক ওভার বোলিং করার পর শুধুই ফিল্ডিংয়ে অংশ নিতে হয় তাকে। রে লিন্ডওয়ালের বলে ট্রেভর বেইলির বৃদ্ধাঙ্গুলে আঘাত হানলে ইংল্যান্ড মাত্র তিনজন বোলার নিয়ে আক্রমণে নামে। খেলায় ইংল্যান্ড ইনিংস ব্যবধানে পরাভূত হয়।
সুস্থ হবার পর অ্যাডিলেডের চতুর্থ টেস্টে রাইট মাঠে নামেন। ৪/৯৯ লাভ করেন রাইট। স্পিনের বিপক্ষে পারদর্শী আর্থার মরিসই কেবলমাত্র তাকে মোকাবেলায় সমর্থ হন। ইংল্যান্ডের ইনিংসে ২১৯/৯ থাকা অবস্থায় লেন হাটনের সাথে যোগ দেন। শেষ উইকেটে ৫৩ রানের জুটি গড়েন। ইয়র্কশায়ারের ব্যাটসম্যান লেন হাটন অপরাজিত ১৫৬ রান তুলেন ও তিনি করেন ১৪ রান। সিরিজটিতে ৪৫.৪৫ গড়ে ১১ উইকেট পান। নিউজিল্যান্ডে তিনি আরও ৭ উইকেট তুলে নেন ২৫.৫৭ রান খরচায়।
কাউন্টি ক্রিকেট
আগস্ট, ১৯৫৩ সালে রাইটকে কেন্টের প্রথম পেশাদার অধিনায়ক হিসেবে মনোনীত করা হয়। ১৯৫৬ সালে রাইট পঞ্চাশ উইকেটও তুলতে পারেননি। তবে, মিডলসেক্সের বিপক্ষে নিজস্ব সেরা বোলিং পরিসংখ্যান দাঁড় করান। উইজডেন মন্তব্য করে যে, আট উইকেট শিকারে পরিণত হওয়া ব্যাটসম্যানদের অধিকাংশই রাইটের চব্বিশ বছরের প্রথম-শ্রেণীর ক্রিকেট জীবনের সূচনায় জন্মগ্রহণ করেননি। তার লেগ-ব্রেক ও গুগলি বোলিংয়ে তারা যথাযথভাবে মোকাবেলা করতে সক্ষম হননি।
অবসর
১৯৫৭ সালের শুরুতে ডগ রাইট মন্তব্য করেন যে, দ্বিতীয়বারের মতো আর্থিক সুবিধা গ্রহণে অধিনায়কের দায়িত্ব পালন করতে অপারগ তিনি। মধ্য-জুলাইয়ে খেলা থেকে অবসর গ্রহণ করেন। ১৯৫৮ সালে উইজডেন তার খেলোয়াড়ী জীবন নিয়ে পর্যালোচনা করে ‘গুগলি বোলার্স এন্ড ক্যাপটেন রিটায়ার’ শিরোনামে নিবন্ধ প্রকাশ করা হয়। খেলা থেকে অবসর নেয়ার পর ১৯৭১ সাল পর্যন্ত চার্টারহাউজ স্কুলে কোচের দায়িত্ব পালন করেছিলেন।
মূল্যায়ন
উইজডেন কর্তৃক বর্ষসেরা ক্রিকেটার হিসেবে মনোনীত হন তিনি।
প্রথম-শ্রেণীর ক্রিকেটে রেকর্ডসংখ্যক সাতবার হ্যাট্রিক করার গৌরব অর্জন করেছেন তিনি। কেন্টের পক্ষে ১৯ মৌসুম খেলেছেন। ১৯৫৩ সালের শেষদিক থেকে শুরু করে ১৯৫৬ সাল পর্যন্ত ক্লাবের প্রথম পেশাদার অধিনায়কের দায়িত্ব পালন করেছেন। ডন ব্র্যাডম্যানের মতে, অস্ট্রেলিয়া সফরে আসা সিডনি বার্নসের পর তিনি সেরা লেগ স্পিনার ছিলেন। অন্যদিকে কিথ মিলারের অভিমত, বিল ও’রিলি’র পর তিনি সেরা লেগ স্পিনার ছিলেন। ১৯৪৬-৪৭ ও ১৯৫০-৫১ মৌসুমে দুইবার অস্ট্রেলিয়া সফরে যান তিনি। তবে দূর্ভাগ্যের শিকার হন তিনি। বিশ্বের সবচেয়ে দূর্ভাগ্যজনক বোলার হিসেবে তাকে বিবেচনা করা হয়।
১৩ নভেম্বর, ১৯৯৮ তারিখে ৮৪ বছর বয়সে কেন্টের ক্যান্টারবারি এলাকায় ডগ রাইটের দেহাবসান ঘটে।
ইন্ডিয়ান ইতেমাদ
eইতেমাদ দৈনিক একটি উর্দু সংবাদপত্র এবং হায়দ্রাবাদ, তেলেঙ্গানা ভিত্তিক ইংরেজি এবং উর্দুতে অনলাইন সংবাদ সরবরাহ করে। এটি স্থানীয় রাজনৈতিক দল অল ইন্ডিয়া মজলিস-ই-ইত্তেহাদুল মুসলিমিনের মালিকানাধীন এবং ২০০২ সালে প্রতিষ্ঠিত হয়েছিল। এর সম্পাদক হলেন সুলতান সালাহউদ্দিন ওবাইসের পুত্র বুরহানউদ্দিন ওবাইসি, যিনি সর্বভারতীয় মজলিস-ই-ইত্তেহাদুল মুসালিমিনের সভাপতি ছিলেন। ইতেমাদ দৈনিকের অবস্থান হায়দ্রাবাদের দারুসসালাম এলাকায়। এটি হায়দ্রাবাদ ও স্থানীয় শহরগুলির সর্বাধিক বিক্রি হওয়া উর্দু সংবাদপত্র।
হোয়াইটহর্স, ইউকন
হোয়াইটহর্স কানাডার ইউকন ভূখণ্ডের রাজধানী ও একমাত্র শহর। পাশাপাশি এটি উত্তর কানাডার বৃহত্তম শহর। ১৯৫০ সালে হোয়াইটহর্সকে স্থানীয় শাসনের আওতাভুক্ত করা হয়। দক্ষিণ ইউকনের আলাস্কা মহাসড়কের কিলোমিটার ১৪২৬-এ হোয়াইটহর্স শহরটি অবস্থিত। এর কেন্দ্র ও রিভারডেল এলাকা ইউকন নদীর উভয় তীরে বিদ্যমান। নদীটি ব্রিটিশ কলাম্বিয়া থেকে উৎপন্ন হয়ে আলাস্কার বেরিং সাগরে মিলিত হয়। মাইলস গিরিখাদের নিকটে অবস্থিত সাদা ঘোড়ার কেশরের মতো দেখতে হোয়াইট হর্স নদীপ্রপাতের নামে শহরটির নামকরণ করা হয়েছে।
হোয়াইটহর্স উপত্যকা ও প্রশান্ত মহাসাগরের নিকটে শহরটি অবস্থিত। এর ফলে ইয়েলোনাইফ-সহ উত্তরের অন্যান্য দেশগুলোর জলবায়ু মৃদু ধরনের। হোয়াইটহর্সে শীতকালীন দিন সংক্ষিপ্ত ও গ্রীষ্মকালে ১৯ ঘণ্টা সূর্যালোক থাকে। গিনেস বিশ্ব রেকর্ড অনুযায়ী হোয়াইটহর্স শহরে বায়ুদূষণ সবচেয়ে কম।
২০১৬ সালের আদমশুমারি অনুযায়ী হোয়াইটহর্সের জনসংখ্যা ছিল ২৫,০৮৫। ইউকন ভূখণ্ডের ৭০% মানুষ এখানেরই বাসিন্দা।
ইতিহাস
হোয়াইটহর্স শহরের কেন্দ্রের দক্ষিণে, ক্যানিয়ন সিটি নামে এলাকায় কয়েক হাজার বছর ধরে ফার্স্ট নেশনস গোত্রের লোকেরা বসবাস করত। নিকটবর্তী এলাকায় মৌসুমি মৎস্য ঘাঁটি ছিল। ফ্রেডেরিক শোয়াটকা ১৮৮৩ সালে মাইলস গিরিখাদ অতিক্রমণের জন্য পরিবহনপথ আবিষ্কার করেন। স্বর্ণ অভিযানের পূর্বে একাধিক গোত্রের মানুষ এখানে বসবাস করত।
১৮৯৬ সালের আগস্টে স্কুকাম জিম, টাগিস চার্লি ও জর্জ ওয়াশিংটন কারম্যাক ক্লোন্ডাইকে সোনা আবিষ্কার করেন। প্রথমে সোনা অনুসন্ধানকারীরা চিলকুট পথ ব্যবহার করলেও ১৮৯৭ সালের জুলাইয়ের দিকে হোয়াইট হর্সে ঘাঁটি নির্মাণ শুরু হয়।
হোয়াইটহর্সের পশ্চিমে তামা আবিষ্কারের কাজও শুরু হয়। ১৮৯৮ সালের ৬ জুলাই জ্যাক ম্যাকলিনটায়ার ও ১৮৯৯ সালের ১৬ জুলাই স্যাম ম্যাকগি প্রথম তামা আবিষ্কারের দাবি করেন। এসময় দুইটি ট্র্যাম লাইনও নির্মিত হয়। প্রথমটি নির্মিত হয় ক্যানিয়ন সিটি থেকে শুরু হয়ে হোয়াইট হর্স নদী পর্যন্ত বিস্তৃত করে ইউকন নদীর পূর্ব তীরে ৮ কিলোমিটার এলাকা পর্যন্ত। দ্বিতীয়টি নির্মিত হয় ইউকন নদীর পশ্চিম তীরে। ক্যানিয়ন সিটিতে বসতি স্থাপন শুরু হলেও ১৯০০ সালে হোয়াইটহর্সে হোয়াইট পাস রেলপথের নির্মাণকাজ সম্পন্ন হলে ঐ বসতি স্থাপন বন্ধ হয়ে যায়।
১৮৯৮ সালের মে মাসে স্ক্যাগওয়ে ও হোয়াইটহর্স সংযোগকারী হোয়াইটহর্স ও ইউকন রুট সরু গজের নির্মাণকাজ শুরু হয়। ১৮৯৯ সালের মে মাসের দিকে বেনেট হ্রদের দক্ষিণ তীরেও নির্মাণকাজের সূচনা ঘটে।
বোদরি
জনসংখ্যার উপাত্ত
ভারতের ২০০১ সালের আদমশুমারি অনুসারে বোদরি শহরের জনসংখ্যা হল ১৩,৩২৮ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১৭% হল ৬ বছর বা তার কম বয়সী।
এখানে সাক্ষরতার হার ৬০%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে বোদরি এর সাক্ষরতার হার বেশি।